Jon Bivia (John Bevere) em man husat i raitim ol gutpela buk we planti man i bin baim olsem – Extraordinary, The Bait of Satan (Gris bilong Satan), The Fear of the Lord, Under Cover na Driven by Eternity. Ol buk bilong em, ol i bin trensletim i go long mak i abrusim 100 pela tokples. Tu, em i gat wanpela TV progrem bilong en, ol i kolim – The Messenger we ol i save soim long planti kantri bilong dispela graun. Jon em i wanpela man, planti lain i save long nem bilong en na em i save toktok long planti ol konfrens na ol sios, na ministri bilong em, i save givim planti ol buk na helpim i go long ol lain husat i laik long kisim save gut long tok bilong God na ol pasin bilong Em. Jon em i stap long Colorado Springs long Amerika wantaim meri bilong em, Lisa, fopela pikinini man bilong tupela na ol tambu meri bilong wantaim ol tumbuna pikinini bilong ol. Meri bilong Jon, Lisa, em i wanpela meri i save toktok long ol miting na konfrens tu, na em i bin raitim ol gutpela buk we planti ol man i bin baim.
Em i wanpela meri husat, taim em i toktok, i save toktok long wanem samting em i bilip strong long en. Em i wanpela meri we ol man isi long save long en na toktok wantaim em, na em i wanpela meri bilong tok pilai. Em i save helpim man bilong em long dispela TV progrem The Messenger. Na dispela TV progrem, ol i bin soim long planti hap kantri, namba i abrusim 200 pela olgeta. Pasin bilong Lisa long tokaut long Tok bilong God, em long toktok long wanem samting God i mekim long laip bilong em wantaim Tok bilong God long strongim laip bilong ol manmeri long kamap fri na laip bilong ol i ken senis.Bikos em i wanpela meri i save laik long mekim samting stret, na i no save laik long lukim ol man i mekim nogut long ol narapela.
tpi_Latn tpi_Latn